Document ID: /roh_data/filtered/fineweb-2-filterrobots_roh.jsonl.gz/71238

Il club da hockey d'Arosa cuntanscha il final da la cuppa svizra d'amaturs. Quai scriva il club. En il mezfinal da la mesemna saira han ils Grischuns battì il SC Lyss cun 4:3 suenter penaltis. Durant il prim terz è Lyss ì en avantatg, ma be 13 secundas pli tard ha Arosa egualisà ed è ì cun 3:1 en la pausa. En ils proxims terzs ha Lyss mintgamai sajettà in gol, uschia ch'il gieu è ì en la prolungaziun. Là na hai dà nagins gols ed Arosa ha gudagnà la finala il sajettar penaltis.
Il final da la cuppa svizra ha lieu ils 5 da favrer a Luzerna. L'EHC Arosa frunta là sin il HCV Martigny ed ha la schanza da defender il titel.